GCTC ลงนามเงินกู้ 3.12 หมื่นลบ. เติมสภาพคล่องรับแผนลงทุน มุ่งสู่ธุรกิจคาร์บอนต่ำ
GCTC ลงนามสัญญาจัดหาเงินกู้ในวงเงิน 824 ล้านยูโร หรือราว 3.12 หมื่นลบ. เพื่อสนับสนุนการเติบโตตามแผน และการเสริมสภาพคล่องทางการเงิน
GCTC ลงนามสัญญาจัดหาเงินกู้ในวงเงิน 824 ล้านยูโร หรือราว 3.12 หมื่นลบ. เพื่อสนับสนุนการเติบโตตามแผน และการเสริมสภาพคล่องทางการเงิน
9 พ.ย. 2564

บริษัท จีซี ศูนย์บริหารเงิน จำกัด (GCTC) ในฐานะศูนย์บริหารเงินของ GC Group ประสบความสำเร็จการจัดหาเงินกู้กับธนาคารพาณิชย์ วงเงิน 824 ล้านยูโร เพื่อสนับสนุนการเติบโตตามแผนกลยุทธ์ การลงทุนและการเสริมสภาพคล่องทางการเงิน
โดย นางสาวภัทรลดา สง่าแสง รองกรรมการผู้จัดการใหญ่ สายงานการเงินและบัญชี บริษัท พีทีที โกลบอล เคมิคอล จำกัด (มหาชน) หรือ PTTGC ในฐานะประธานกรรมการ GCTC ได้ลงนามสัญญาจัดหาเงินกู้ในวงเงิน ได้ประสบความสำเร็จตามแผนกับธนาคารพาณิชย์ จำนวน 5 ราย ได้แก่ ธนาคาร Mizuho Bank, Australia, New Zealand Banking Group Limited, Sumitomo Mitsui Banking Corporation, Standard Chartered Bank, และ Bank of America N.A. วงเงินรวม 824 ล้านยูโร (ราว 3.12 หมื่นล้านบาท)
ทั้งนี้ แบ่งเป็นสัญญาวงเงินกู้สกุลเงินยูโร และสัญญาวงเงินกู้สกุลเงินเหรียญสหรัฐฯ ระยะเวลา 2 ปี โดยมี ดร.คงกระพัน อินทรแจ้ง ประธานเจ้าหน้าที่บริหาร GC เข้าร่วมเป็นสักขีพยานในพิธีลงนามดังกล่าว
สำหรับ GC Group มีแผนการขยายธุรกิจเข้าสู่ธุรกิจผลิตภัณฑ์มูลค่าสูง (High Value Business หรือ HVB) โดยที่ผ่านมาได้มีการประกาศลงทุนในการเข้าซื้อกิจการบริษัท Allnex Holding GmbH (allnex) ผู้นำในธุรกิจคาร์บอนต่ำ มูลค่า 4.1 พันล้านยูโร ซึ่งเป็นการตอกย้ำความแข็งแกร่งของกลุ่มบริษัท GC  ในการมุ่งสู่ผลิตภัณฑ์มูลค่าสูง (High Value Business)
โดยการจัดหาเงินกู้ในครั้งนี้เพื่อแสวงหาโอกาสสร้างการเติบโตในต่างประเทศ และการก้าวสู่ความเป็นผู้นำด้านความยั่งยืนด้วยการสร้างสมดุลระหว่าง สิ่งแวดล้อม (Environmental) สังคม (Social) และธรรมาภิบาล (Governance) หรือ (ESG)